b'\n_START_ARTICLE_\nTulij\n_START_SECTION_\nIzotopi\n_START_PARAGRAPH_\nObstajajo tulijevi izotopi od \xc2\xb9\xe2\x81\xb4\xe2\x81\xb6Tm do \xc2\xb9\xe2\x81\xb7\xe2\x81\xb7Tm. Primarni razpadni na\xc4\x8din pred najpogostej\xc5\xa1im izotopom \xc2\xb9\xe2\x81\xb6\xe2\x81\xb9Tm, je zajetje elektrona, za njem pa razpad beta. Razpadni produkti pred \xc2\xb9\xe2\x81\xb6\xe2\x81\xb9Tm so erbijevi izotopi, za njim pa iterbijevi izotopi._NEWLINE_Tulij 169 je tulijev najpogostej\xc5\xa1i in najdolgo\xc5\xbeivej\xc5\xa1i tulijev izotop. Je edini izotop tega elementa, za katerega so mislili, da je stabilen, vendar se lahko izka\xc5\xbee, da to pravzaprav ni res. Za \xc2\xb9\xe2\x81\xb6\xe2\x81\xb9Tm je drugi najstabilnej\xc5\xa1i izotop \xc2\xb9\xe2\x81\xb7\xc2\xb9Tm z razpolovnim \xc4\x8dasom 1,92 let. Sledi mu \xc2\xb9\xe2\x81\xb7\xe2\x81\xb0Tm z razpolovnim \xc4\x8dasom 128,6 dni. Ostali izotopi imajo razpolovni \xc4\x8das nekaj minut ali manj._NEWLINE_Vsega skupaj je bilo zaznanih 35 izotopov in 26 nuklearnih izomerov tulija. Ve\xc4\x8dina izotopov z masnim \xc5\xa1tevilom manj kot 169 razpade z izsevim pozitrona (\xce\xb2\xe2\x81\xba). Te\xc5\xbeji izotopi razpadajo z izsevom elektrona (\xce\xb2\xe2\x81\xbb).\n_START_SECTION_\nZgodovina\n_START_PARAGRAPH_\nTulij je odkril \xc5\xa0ved Per Teodor Cleve leta 1879, ko je iskal ne\xc4\x8disto\xc4\x8de v oksidih redkih zemelj (z isto metodo kot Carl Gustaf Mosander, ki je pred Clevejem odkril nekaj drugih lantanoidov). Za\xc4\x8del je z odstranjevanjem vseh znanih ne\xc4\x8disto\xc4\x8d erbie (Er\xe2\x82\x82O\xe2\x82\x83). Po tem je izlo\xc4\x8dil dve novi substanci; rjavo in zeleno. Rjava snov je bil holmijev (III) oksid, ki ga je Cleve poimenoval holmia, zelena pa je bil tulijev(III) oksid, ki ga je po skandinavijski pokrajini Thule._NEWLINE_V\xc4\x8dasih je bil tulijev simbol Tu, ki pa so ga kasneje spremenili v Tm._NEWLINE_Tulij je bil tako redek, da ga noben od zgodnjih raziskovalcev ni zadosti, da bi videl zeleno barvo, temve\xc4\x8d so se morali zana\xc5\xa1ati na spektralno analizo, da so vedeli, da je ves erbij odstranjen. Prvi, ki je pridobil bolj ali manj \xc4\x8dist tulij, je bil Charles James. Potreboval je kar 15.000 pre\xc4\x8di\xc5\xa1\xc4\x8devanj, da je pridobil homogen material. Tulij visoke \xc4\x8disto\xc4\x8de, pridobljen z izmenjavo ionov je na trg pri\xc5\xa1el v poznih 50. letih 20. stoletja. _NEWLINE_Cena za 99,9% \xc4\x8disti tulij je med 1959 in 1998 nihala med 4 600 ameri\xc5\xa1kih dolarjev in 13 300 ameri\xc5\xa1kih dolarjev. Je drugi najdra\xc5\xbeji lantanoid, za lutecijem.\n_START_SECTION_\nNahajali\xc5\xa1\xc4\x8da\n_START_PARAGRAPH_\nTulij ni bil v naravi nikoli najden v \xc4\x8disti obliki, ampak ga najdemo v majhnih koli\xc4\x8diah v mineralih skupaj z drugimi lantanoidi. Pogost je v mineralih, ki vsebujejo itrij in gadolinij. V grobem s tulij pojavlja v gadolinitu, pa tudi v monazitu, xenotimu in euxenitu. Povpre\xc4\x8dno ga je v zemeljski skorji 0,5 mg/kg. V prsti ga je \xc2\xbd delca na milijon (pribli\xc5\xbeno enako kot v zemeljski skorji), njegova koli\xc4\x8dina pa lahko variira od 0,4 do 0,8 ppm._NEWLINE_Tulijeva ruda je najpogostej\xc5\xa1a na Kitajskem, ve\xc4\x8dje zaloge pa imajo tudi Avstralija, Grenlandija, Indija, Tanzanija in ZDA. Vse rezerve tulija ocenjujejo na 100 000 ton._NEWLINE_Tulij je drugi najredkej\xc5\xa1i lantanoid. Za njim je le radioaktivni prometij.\n_START_SECTION_\nUporaba\n_START_PARAGRAPH_\nKljub redkosti in visoki ceni ima tulij tudi svoje uporabe.\n_START_SECTION_\nLaserji\n_START_PARAGRAPH_\nTulij se uporablja v laserjih na kristal (angle\xc5\xa1ko solid-state lasers) kot primes v YAGu (yttrium aluminium garnet) skupaj z holmijem in kromom. Ta se uporablja v laserjih z visoko u\xc4\x8dinkovitostjo.\n_START_SECTION_\nPrenosne rentgenske naprave\n_START_PARAGRAPH_\nKljub visoki ceni se v nuklearnem reaktorju bombardirani tulij uporablja kot vir sevanja v prenosnih rentgenskih napravah. Tak\xc5\xa1ni viri imajo \xc5\xbeivljenjsko dobo okoli enega leta, njihova prednost pa je, da ne potrebujejo veliko za\xc5\xa1\xc4\x8dite; le malo svinca._NEWLINE_Tulij 170 se uporablja tudi pri brahiterapiji. Ta izotop je tudi eden najpopularnej\xc5\xa1ih za radiografijo v industriji.'